Grisha Heyliger-Marten
Grisha S. Heyliger-Marten (n. 28 di yüli 1976 na Sint Maarten) ta un polítiko di Sint Maarten i miembro di Parlamento di Sint Maarten. E tabata presidente di Parlamento di Sint Maarten di 26 di novèmber 2021 te  27 di òktober 2022.

Bida 
Grisha Heyliger-Marten a sigui estudio den maneho di empresa na Florida Memorial University na Merka i Hogeschool van Arnhem & Nijmegen na Hulanda, opteniendo e grado di master. Durante su karera profeshonal el a traha varios aña pa e kompanianan di telekomunikashon TelEM i Smitcoms i tambe a lanta su propio kompania di merkadeo.

Den elekshon parlamentario di 2020 Heyliger-Marten ta debutá komo kandidato number 4 riba lista di UP, partido ku su kasá e funda na 2010. E ta konosí pa su postura krítiko pa ku gobièrnu hulandes i ta boga pa su pais atkeri (mas) independensia pa por determiná su propio rumbo. Dia 10 di febrüari 2020 e ta huramentá komo miembro di Parlamento di Sint Maarten i ta keda apuntá komo líder di frakshon. Ku e retiro di Roland Brison komo presidente di parlamento na novèmber 2021 e ta wòrdu elegí komo su susesor.  Dia 27 di òktober 2022 e ta wòrdu baha komo presidente mediante un moshon di deskonfiansa di Parlamento di Sint Maarten. Komo su frakshon no tabata sostene komo lider di frakshon i presidente di parlamento, Heyliger-Marten ta retira di inmediato di partido UP i ta sigui komo parlamentario independiente. Na yanüari 2023 e ta afilia na Partido Demokrat di Sint Maarten ku miras pa e próksimo elekshon na yanüari 2024.

Heyliger-Marten ta kasá ku e eks-politiko Theo Heyliger.

Polítiko di Sint Maarten
Hende